wickkiey/tamil-wikipedia-chunked huggingface dataset:
# சா. தருமாம்பாள்

## இளமைக் காலம்

இவர் தஞ்சாவூர் மாவட்டம், கரந்தையில் வாழ்ந்த சாமிநாதன் செட்டியார் மற்றும் பாப்பம்மாள் இணையருக்கு மகளாக 1890 ஆகத்து 23 அன்று திருவையாறில் பிறந்தார். இளமையிலேயே தாய் தந்தையை இழந்தவரை இலக்குமி என்பவர் வளர்த்தார். இவர் நாடகத்தில் ஈடுபாடும் நாட்டமும் கொண்டவர். எனவே சிறந்த நாடக நடிகரான குடியேற்றம் முனுசாமி நாயுடு என்பவரை விரும்பித் திருமணம் செய்து கொண்டார். தனி முயற்சியினால் தமிழ், தெலுங்கு ஆகிய மொழிகளில் எழுதவும் பேசவும் கற்றுக் கொண்டார். அவையன்றி ஆங்கிலம், மலையாளம் மொழிகளிலும் பேசக் கற்றுக் கொண்டார். பின்னர் சித்த மருத்துவத்தைப் பயின்று மருத்துவர் ஆனார். சென்னை, தங்கசாலை தெரு 330 எண் கொண்ட வீட்டின் மாடியில் தங்கி சித்த மருத்துவராக பணியாற்றி *சித்தானந்த வைத்திய சாலை*யை நடத்திவந்தார். மருத்துவப் பணியோடு ஏழை மக்களுக்கும் உதவிகள் பல செய்தார்.
# சா. தருமாம்பாள்

## பொதுப் பணிகள்

வாழ வழி தெரியாமல் வாடிய பெண்களுக்கு வேலைகள் பெற்றுத் தந்தார். கல்வி கற்கவும் கற்ற பின் நல்ல வேலைகள் பெறவும் ஏழைகளுக்கு உதவி செய்தார். விதவைகளுக்கு மறுமணம் செய்து வைத்தார். சாதி மறுப்புத் திருமணங்களும் செய்து வைத்தார்.
# சா. தருமாம்பாள்

## பெண்கள் மாநாடு

இவர் சமூகசேவையில் மிகுந்த ஈடுபாட்டுடன் பணியாற்றியவர். விதவைகள் மறுமணம், கலப்பு மணம், பெண் கல்வி என இம்மூன்றிற்கும் தன் வாழ்வையே அர்ப்பணித்தவர், 1938 நவம்பர் 13 ஆம் நாள், சென்னையில், தமிழ் நாட்டுப் பெண்கள் மாநாட்டை நடத்தினார். மறைமலை அடிகளாரின் மகள் திருவரங்க நீலாம்பிகை அம்மையாரை அழைத்து, இம்மாநாட்டிற்குத் தலைமையேற்க வைத்தார்.  
இம்மாநாட்டிலேயே, அம்மாநாட்டில் திராவிடர் கழகத் தலைவர் ஈ. வெ. இராமசாமிக்குப் *பெரியார்* என்னும் பட்டம் வழங்கப்பட்டது.
# சா. தருமாம்பாள்

## துக்க வாரம்

அக்காலத்தில் பள்ளிகளில் மற்ற ஆசிரியர்களை க் காட்டிலும் தமிழாசிரியர்களுக்கு மட்டும், குறைவான ஊதியம் வழங்க்கபட்டுவந்தது. 7, நவம்பர், 1947 1940 அன்று திரு. வி. க தலைமையில் சென்னை முத்தையா உயர்நிலைப் பள்ளியில் தென்னிந்திய தமிழாசிரியர்கள் மாநாடு நடந்தது. அந்த மாநாட்டில் ஆங்கில ஆசிரியர்களுக்கு வழங்கப்படும் ஊதியத்துக்கு இணையாக தமிழாசிரியர்களுக்கும் ஊதியம் வழங்கவேண்டும் என்ற தீர்மானம் நிறைவேற்றப்பட்டது. அந்தத் தீர்மானத்தை ஆதரித்து தருமாம்பாள் பேசினார்.
# சா. தருமாம்பாள்

## நினைவு கூர்தல்

- மருத்துவர் தருமாம்பாள் நினைவைப் போற்றும் வகையில் விதவைகளின் மறுவாழ்விற்காக டாக்டர் தர்மாம்பாள் அம்மையார் நினைவு விதவை திருமண உதவித் திட்டம் என்னும் பெயரில் தமிழ்நாடு அரசு உதவி செய்து வருகிறது.
- இவரது நினைவைப் போற்றும்வகையில் தமிழ்நாடு அரசு கரந்தையில் டாக்டர் தருமாம்மாள் அரசு பலதொழில்நுட்பக் கல்லூரி நடத்தி வருகிறது.
- சென்னை மாநகராட்சி இவர் பெயரில் ஒரு பூங்காவைப் பராமரித்து வருகிறது.
# ஆர். நடராஜ்

**இராமச்சந்திரன் நடராஜ்** (*Ramachandran Nataraj*, இகாப, பிறப்பு: 31 மார்ச், 1951) ஓய்வு பெற்ற இந்தியக் காவல் பணிஅலுவலர் ஆவார். தமிழ்நாடு அரசுத் தேர்வாணையத்தின் முன்னாள் தலைவர் (2012 – 2013). தன்னுடைய நாற்பது ஆண்டுகாலத்திற்கும் மேலானபொதுச் செவை மூலம் அனைவராலும் அறியப்பட்டவர். இவர் தன் பணி ஓய்வுக்குப்பின் 2011ஆம் ஆண்டு காவல்துறையின் தலைமை இயக்குனராகப்பணியில் சேர்ந்தார். இவர் 1975ஆம் ஆண்டில் தேர்வு செய்யப்பட்ட அலுவலர்கள் குழுவைச் சேர்ந்தவர். இவர் பல்வேறு மத்திய மற்றும் மாநிலப் பணிகளில் பல்வேறு நிலைகளில் சேவை புரிந்துள்ளார்.  
மேலும் இவர் மத்திய சேமக் காவல் படையின் ஓர் அங்கமாக மிகவும் சிக்கலான இந்தியப்பகுதிகளனஏழு சகோதரி மாநிலங்கள்மற்றும் சம்மு காசுமீர்போன்ற இடங்களில் சேவை புரிந்துள்ளார்.1986 முதல் 1990 வரை காட்மாண்டுவில் இந்திய உயர்மட்டக்குழுவின் முதல் செயலாளராகப் பணியாற்றியுள்ளார்.
# ஆர். நடராஜ்

## இளமைப்பருவமும் கல்வியும்

திருநெல்வேலி மாவட்டம், முன்னீர்பள்ளம் எனும் ஊரைச் சேர்ந்த இவர் 1951ஆம் ஆண்டு சென்னையில் பூர்ணம் ராமச்சந்திரன் (எழுத்தாளர் உமாராமச்சந்திரன்), கமலா ராமச்சந்திரன் ஆகியோருக்குப் பிறந்தார். திருவல்லிக்கேணி இந்து மேல் நிலைப் பள்ளியில் தன்னுடைய பள்ளிப்படிப்பை முடித்தார். பள்ளிப் படிப்பின் போது துணை மாணவர் படையில் சேர்ந்து பயிற்சி பெற்றார். பின்னர் இராமகிருஷ்ணா மிஷன் விவேகானந்தா கல்லூரியில் சேர்ந்து இயற்பியல் பாடப்பிரிவில் பட்டம் பெற்றார். தன் கல்லூரி நாட்களில் தேசிய மாணவர் படையில் தீவிரமாக ஈடுபட்டார். சென்னை மாநிலக் கல்லூரியில் சேர்ந்து இயற்பியலில் முதுகலைப்பட்டம் பெற்றார்.மேலும் சென்னைப் பல்கலைக்கழகம்மூலம் பொது நிர்வாகம், சட்டம்ஆகிய துறைகளில் முதுகலைப்பட்டம் பெற்றார். பட்டப்படிப்புக்குப்பின் இந்திய ஆட்சிப்பணித் தேர்வுகள் எழுதி 1975ஆம் ஆண்டு தேர்வு செய்யப்பட்ட அலுவலர்கள் குழுவில் அங்கத்தினர் ஆனார்.
# ஆர். நடராஜ்

## அரசு சேவை

நடராஜ் 1975ஆம் ஆண்டு இந்தியக் காவல் பணியில்சேர்ந்தார். தன்னுடைய பணிக்காலத்தில் பல்வேறு விதமானஎளிதில் உணர்ச்சிவசப்படக்கூடிய மாநில அளவிலான பிரச்சினைகளில் தன்னுடைய பாதுகாப்புப்படை நடவடிக்கைகளால் அரசாங்கம் நீடித்துச் செயல்படும் வகையில் திறன் மற்றும் தொடர் முன்னேற்ற அமைப்புகளைச் செயல்படுத்தி வந்தார். 1986 முதல் 1990 வரை நேபாளத்தில் இந்திய தூதரகத்தில் முதல் செயலாளராகப் பணியாற்றியுள்ளார். பின்னர் 1994ஆம் ஆண்டுமத்திய சேமக் காவல் படையில்காவல்துறையின் தலைமை இயக்குனராகப் பதவி ஏற்றார். அப்பதவியிலிருந்துஏழு சகோதரி மாநிலங்கள்மற்றும் சம்மு காசுமீர்போன்ற இந்திய மாநிலங்களில் தீவிரவாதிகளால் பாதிக்கப்பட்ட பகுதிகளில் தனிக்குழுக்கள் அமைத்துத் தன்னேற்புத் திட்டங்கள் தயாரித்துபாதுகாப்புப்பணிகளில் ஈடுபட்டார். 2003 நவம்பர் முதல்2006 ஏப்ரல் வரை சென்னைகாவல்துறை ஆணையராகப்பணியாற்றினார். மாநில மனித உரிமை ஆணையம், பொருளாதாரக் குற்றச் செயல் பிரிவு மற்றும் சிறைத்துறை ஆகியவற்றின் கூடுதல் காவல்துறை தலைமை இயக்குனராகவும் பணியாற்றினார். பின்னர் பதவி உயர்வின் மூலம் சிறைத்துறையின் தலைமை இயக்குனராகப் பதவி ஏற்றார். 2009 சூன் 12ஆம் நாள் தீயணைப்பு மற்றும் மீட்புப்பணித் துறையின் தலைமை அதிகாரியாகப் பதவி ஏற்றார். 2011 மார்ச்சு 31ஆம் நாள் பணி ஓய்வு பெற்றார். 2012ஆம் ஆண்டு இவர் தமிழ்நாடு அரசுப் பணியாளர் தேர்வாணையத்தின் தலைவராக நியமிக்கப்பட்டார்.  
கைதிகள் மறுவாழ்வு மையங்கள், கல்வி, சுகாதாரம், லஞ்ச ஒழிப்பு, சுற்றுப்புறச் சூழல் பாதுகாப்புஆகிய துறைகளில் இவருடைய ஈடுபாடு, நிர்வாக சீர்திருத்தப்பணிகள், புதுமைத் திட்டங்கள் போன்றவைஎல்லோராலும் நன்கு அறியப்பட்டுள்ளன.
# ஆர். நடராஜ்

## முக்கிய சாதனைகள்

நடராஜ் தேர்வுமுறைகளில் ஏற்படுத்திய சீர்திருத்தங்கள் மற்றும் ஒளிவுமறைவற்ற வெளிப்படைத்தன்மை ஆகியவை சிறப்பு வாய்ந்தவை, அவற்றுள் ஒரு சில:
- ஒளிப்படமிகளால் கண்கானிக்கப்படும் தேர்வு அறைகள்
- கணினி இணைப்பு வழியாக தேர்வுக்குப்பதிவு செய்யும் முறை
- கணினி இணைப்பு வழியாக மதிப்பெண் பட்டியல் வழங்குதல்
- கணினி இணைப்பு வழியாக கலந்தாய்வு செய்து நிரந்தர பதிவெண்களை அடிப்படையாகக் கொண்டு விண்ணப்பதாரர்களை அவர்களின் சொந்த ஊருக்கு அருகில் வேற்றுப் பணிக்கனுப்புதல்போன்றவை.  
இவரது காலத்தில்வட இந்தியாவில் போராளிகளால் பாதிப்பு ஏற்படும் என்று அச்சமேற்படுத்தக்கூடிய மிகவும் சிக்கலானபகுதிகளில் இவர் மேற்கொண்ட கண்கானிப்புப் பணிகளைமத்திய சேமக் காவல் படைகுழுவினர் கூர்ந்து கவனித்துள்ளனர்.
# ஆர். நடராஜ்

## பதக்கங்களும் அங்கீகரித்தல்களும்

நடராஜ் தன்னுடைய பணிக்காலத்தில் பின்வரும் பதக்கங்களைப் பெற்றார்
| 2004 | சிறப்புப் படைக்கான வீரப்பதக்கம் |  |
| --- | --- | --- |
| 1999 | ஜனாதிபதியின் தங்கப் பதக்கம் |  |
| 1993 | காவல்துறையின் சிறப்புத் தகுதி பெறு பணிக்கான ஜனாதிபதியின்பதக்கம் | } |
# ஆர். நடராஜ்

## அரசியல் வாழ்க்கை

2014ல் முதல்வர் ஜெ. ஜெயலலிதாமுன்னிலையில் அவரது போயஸ் தோட்ட இல்லத்தில் நடராஜ் அனைத்திந்திய அண்ணா திராவிட முன்னேற்றக் கழகத்தில் சேர்ந்தார்.  
இவர் 2016 சட்டமன்றத் தேர்தலில், மயிலாப்பூர் சட்டமன்றத் தொகுதியில் போட்டியிட்டு வெற்றிபெற்று, தமிழ்நாட்டின் 15ஆவதுசட்டமன்றத்தின் உறுப்பினர் ஆனார்.
# எம். ஸ்ரீதரன்

**எம். ஸ்ரீதரன்** என்பவர் ஒரு தமிழ் எழுத்தாளராவார் மற்றும் மொழி பெயர்பாளராவார். குறிப்பாக சீன மொழி இலக்கியங்களை சீன மொழியிலருந்தே நேரடியாக **பயணி** என்ற புனை பெயரில் மொழிபெயர்ப்பராவார். இவர் இந்திய வெளியறவுத் துறை அதிகாரியாக தற்போது தாய்வானில் பணியாற்றிவருகிறார். இந்திய வெளியுறவுத் துறையில் பணியாற்றுகிற அலுவலர்கள் வெளிநாட்டு மொழியொன்றைக் கற்க வேண்டுமென்பது விதி. ஸ்ரீதரன் சீன மொழியைத் தேர்ந்தெடுத்து, கற்றுத் தேர்ந்தார்.
# எம். ஸ்ரீதரன்

## எழுதிய நூல்கள்

- *சீன மொழி- ஓர் அறிமுகம்* (2004, காலச்சுவடு பதிப்பகம் ) தான் பெற்ற சீன மொழிக் கல்வியை மற்றவர்களேடு பகிர்ந்துகொள்ள வேண்டும் என்ற வருப்பத்துடன் தன முதல் நூலாக இந்த நூலை எழுதினார். சீனமொழியைக் கற்பதற்கும் வேறு வரிவடிவங்களில் எழுதுவதற்கும் வேற்று மொழியினரால் ரோமன் எழுத்துக்களைக் கொண்டு சீனச் சொற்களை ஒலிக்கும் ‘பின்யின்’ என்னும் முறை கடந்த 50 ஆண்டுகளாகப் பரவலாகப் பயன்படுத்தப்படுகிறது. இதற்கு மாற்றாகத் தமிழின் வரிவடிங்களைக் கொண்டு சீன மொழியின் சொற்களை ஒலிக்கும் புதிய முறையைப் பயணி அறிமுகப்படுத்துகிறார். தமிழிலிருந்து நேரடியாகச் சீன மொழியைக் கற்பது எளிதானது என்றும் இந்த நூலில் நிறுவுகிறார்.
- *வாரிச் சூடினும் பார்ப்பவரில்லை- கவித்தொகை - சீனாவின் சங்க இலக்கியம்* (2012 காலச்சுவடு பதிப்பகம்) ஏறக்குறைய 3000 ஆண்டுகள் பழமையானதும் சீன நூல்களில் மிகத் தொன்மையானதுமான, சீனாவின் முதல் நூலான *ஷிழ் சிங்* நூலின் தேர்ந்தெடுத்த கவிதைகளை கவித்தொகை என்று தமிழாக்கியிருக்கினார்.
- *மாற்றம்* (2015 காலச்சுவடு பதிப்பகம்) 2012 இல் நோபல் பரிசு பெற்ற சீன எழுத்தாளர் மோ யான் எழுதிய புதினத்தின் தமிழாக்கம் ஆகும்.
# எம். கே. அசோக்

**எம்.கே. அசோக்** (*M. K. Ashok*) ஓர் இந்திய அரசியல்வாதி. இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக சென்னை மாவட்டத்தின்ஒரு பகுதியானவேளச்சேரி (சட்டமன்றத் தொகுதியில் 2011ஆம் ஆண்டு தமிழ்நாடு சட்டமன்றத் தேர்தலில் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின்உறுப்பினர் ஆனார்  
தமிழ்நாடு சட்டமன்றத் தேர்தல், 2016 இல் இத்தொகுதியில் வைகை சந்திரசேகர் வெற்றிபெற்றார்.  
2015ல் சென்னையில் ஏற்பட்டவெள்ளப்பெருக்கின்போதுஉடனடியாக முழுஆற்றலுடன் செயல்படாமல் பொறுப்பற்று இருந்த காரணத்தினால் அதிமுக கட்சியில் 2016 சட்டமன்றத் தேர்தலில் போட்டியிடத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில்எம்.கே. அசோக்கும் ஒருவர் ஆவார்.  
2015ஆம் ஆண்டு 22ஆம் நாள் மதுரை மாவட்டம் மேலூருக்குஅருகில் உள்ள புதுசுக்கம்பட்டி கிராமத்தில் நடந்த ஒரு விபத்தில் எம்.கே. அசோக், அவருடைய மனைவி, ஒரு உறவினர் ஆகியோர் காயம் அடைந்தனர்.
# கே. மனோகரன்

**கே. மனோகரன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழக கட்சி சார்பாக, திருப்போரூர் தொகுதியில் போட்டியிட்டு, வெற்றிபெற்று தமிழ்நாட்டின்பதினான்காவது சட்டமன்றத்தின் உறுப்பினர் ஆனார்.  
2016 தேர்தலில் இத்தொகுதி எம். கோதண்டபாணி என்பவரால் கைப்பற்றப்பட்டது
# கே. எம். அப்துல் ரசாக்

**கா. ம. அப்துல் ரசாக்** (*K. M. Abdul Razack*) ஓர் இந்திய அரசியல்வாதியும் தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக ஆலந்தூர் சட்டமன்றத் தொகுதிக்கு 1977, 1980 ஆகிய ஆண்டுகளில் நடைபெற்ற தமிழ்நாடு சட்டமன்ற பொதுத் தேர்தல்களில்போட்டியிட்டு வெற்றிபெற்று சட்டமன்ற உறுப்பினர் ஆனார்.
# ஆலந்தூர் மிசா ம. ஆபிரகாம்

**எம். ஆபிரகாம்** (*M. Abraham*) இந்தியாவைச் சேர்ந்த ஓர் அரசியல்வாதியாவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினராக இருந்தார். தி.மு.க கட்சி சார்பாக 1984 ஆம் ஆண்டு சட்டமன்றத் தேர்தலில் ஆலந்தூர் சட்டமன்றத் தொகுதியில்போட்டியிட்டு வெற்றி பெற்றார்.
# ஆலந்தூர் மிசா ம. ஆபிரகாம்

## வாழ்க்கைக் குறிப்பு

ஆபிரகாம் 1935 ஆம் ஆண்டு அக்டோபர் மாதம் 18 ஆம் தேதி பிறந்தார். மரியநந்தம் மற்றும் உத்திரியமேரி ஆகியோர் இவரது பெற்றோராவர். பெற்றோர் ஆன்மீகவாதிகளாக இருந்தனர் என்றாலும் ஆபிரகாம் நாத்திகராக உருவானார். தனது பள்ளிப் படிப்பைச் சென்னை சைதாபேட்டையில் உள்ள மாந்தோப்பு பள்ளியில் தொடங்கினார். பள்ளியில் படிக்கும் பருவத்திலிருந்தே தந்தை பெரியார் மீதுள்ள ஈர்ப்பின் காரணமாக அவரது கூட்டங்களில் கலந்துகொள்வார்.  
தனது ஆரம்பக் கல்வியை சைதாப்பேட்டை மாந்தோப்பு பள்ளியில் முடித்தார். பின்னர் ஆலந்தூரில் உள்ள தனியார் நிறுவனத்தில் பணிபுரிந்தார். திராவிட சித்தாந்தங்கள் மற்றும் சிந்தனைகள் மீது ஈர்க்கப்பட்டார். தான் கற்றுக்கொண்டதை உள்ளூர் குழந்தைகளுக்குக் கற்றுக்கொடுத்து, ‘முத்தமிழ்ச் சிறுவர் படிப்பகம்’ என்ற பெயரில் ஓர் இலவச இரவுப் பள்ளியைத் தொடங்கினார். இதற்காக அறிஞர் அண்ணாவிடம் பாராட்டுகளைப் பெற்றார்.
# ஆலந்தூர் மிசா ம. ஆபிரகாம்

## அரசியல் வாழ்க்கை

கட்சிப் பணிகளில் தீவிரமாக ஈடுபட நேர்ந்ததால் தனது வேலையை விட்டு விலகினார். கட்சியின் நகரச் செயலாளராக தேர்ந்தெடுக்கப்பட்டார். 1964 ஆம் ஆண்டு ஆலந்தூர் ஒரு நகராட்சியாக மாறியது. 1968 ஆம் ஆண்டில், நகராட்சி மட்டங்களில் கட்சிக் கிளைகள் நிறுவப்பட்டன. மேலும் ஆபிரகாம் ஆலந்தூர் கட்சியின் செயலாளராகத் தேர்ந்தெடுக்கப்பட்டு இறக்கும் வரை பணியாற்றினார்.
# ஆலந்தூர் மிசா ம. ஆபிரகாம்

## இறப்பு

ஈழத்தமிழர்களுக்கு ஆதரவாக ஒரு பொதுக்கூட்ட மேடையில் உரையாற்றிக்கொண்டிருந்தபோது மாரடைப்பு ஏற்பட்டு இவர் இறந்தார்.
# ஆலந்தூர் மிசா ம. ஆபிரகாம்

## நினைவுச் சின்னங்கள்

கிண்டி - சைதாபேட்டையில் இடையே உள்ள ஆலந்தூர் சாலையில் உள்ள மேம் பாலத்திற்கு மிசா ஆபிரகாம் பாலம் என இவரது பெயர் சூட்டப்பட்டுள்ளது. சென்னை நங்கநல்லூரில் ஆபிரகாமின் மார்பளவு சிலை ஒன்று அமைக்கப்பட்டுள்ளது சென்னை காந்தி மண்டபத்தில் மொழிப்போர் தியாகிகளுக்கு வைக்கப்பட்டுள்ள புகைப்படத்தில் ஆலந்தூர் ஆபிரகாமின் நிழற்படமும் இடம்பெற்றுள்ளது.
# சி. சண்முகம் (அரசியல்வாதி)

**சி. சண்முகம்** (*C. Shanmugam*) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக ஆலந்தூர் சட்டமன்றத் தொகுதியில் 1989ஆம் ஆண்டின் தமிழ்நாடு சட்டமன்றத் தேர்தல் மற்றும் 1996 ஆம் ஆண்டின் தமிழ்நாடு சட்டமன்றத் தேர்தல்ஆகியவற்றில் போட்டியிட்டு வெற்றிபெற்றார்.  
2015ஆம் ஆண்டு வருமானத்துக்கு அதிகமாக சொத்து சேர்த்ததாகதமிழ்நாடு காவல்துறையினரால் குற்றம் சாட்டப்பட்டு கைது செய்யப்பட்ட திமுக உறுப்பினர்களில், சி. சண்முகமும், அவரது மனைவியும், மகனும் அடங்குவர்.
# வி. என். பி. வெங்கட்ராமன்

**வி.என்.பி. வெங்கட்ராமன்** (*V. N. P. Venkatraman*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார்.ஆலந்தூர் சட்டமன்றத் தொகுதியில்தமிழ்நாடு சட்டமன்றத் தேர்தல், 2011 இல் தேசிய முற்போக்கு திராவிட கழகம்கட்சி சார்பாகப் போட்டியிட்டு வெற்றி பெற்றபண்ருட்டி இராமச்சந்திரன் 2013ல் அக்கட்சியை விட்டு விலகினார். தன்னுடைய சட்ட மன்ற உறுப்பினர்பதவியை இராஜினாமா செய்தார். எனவேஇத்தொகுதியில் 2014ல் இடைத்தேர்தல் நடத்தப்பட்டது. இந்த இடைத்தேர்தலில்பண்ருட்டி இராமச்சந்திரனைஎதிர்த்து அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக வி.என்.பி. வெங்கட்ராமன் போட்டியிட்டு வெற்றிபெற்று தமிழ்நாட்டின்பதினான்காவதுசட்டமன்றத்தின் உறுப்பினர் ஆனார்  
தமிழ்நாடு சட்டமன்றத் தேர்தல், 2016 இல் இத்தொகுதியைத் தா. மோ. அன்பரசன் கைப்பற்றினார்  
2016ஆம் ஆண்டு செப்டம்பர் மாதம் பெருநகர சென்னை மாநகராட்சிதேர்தலில் அதிமுகவேட்பாளராக முன் நிறுத்தப்பட்டார்.
# நீளத்தீவு (அந்தமான், நிக்கோபார் தீவுகள்)

**நீளத்தீவு** (**Long Island**) என்பது இந்தியாவின் மத்திய ஆட்சிப்பகுதியான அந்தமான் தீவுக்கூட்டத்திலுள்ள ஒரு நீளமான தீவு ஆகும். இத்தீவு வடக்கு மற்றும் மத்திய அந்தமான் மாவட்ட நிர்வாகத்தின் கீழ் உள்ளது. இத்தீவானது அந்தமான் தீவுகளின் தலைநகரான போர்ட் பிளேரிலிருந்து வடக்கே 80 கி.மீ (50 மைல்) தொலைவில் அமைந்துள்ளது.
# நீளத்தீவு (அந்தமான், நிக்கோபார் தீவுகள்)

## புவியியல்

இத்தீவு கிழக்கு பாரதாங் தீவுக்குழுவில் உள்ள தீவாகும். இது போர்லோப் தீவுக்கு கிழக்கே அமைந்துள்ளது.
# நீளத்தீவு (அந்தமான், நிக்கோபார் தீவுகள்)

## நிர்வாகம்

அரசியல் ரீதியாக அந்தமானின் கிழக்கு பாராதாங் தீவுக்குழுவிலுள்ள ரங்கத் தாலுக்காவின் நிர்வாகப்பிரிவின் கீழ் நீளத்தீவு உள்ளது.
# நீளத்தீவு (அந்தமான், நிக்கோபார் தீவுகள்)

## மக்கட்தொகையியல்

இத்தீவில் மொத்தம் மூன்று கிராமங்கள் உள்ளன. நீளக்கிராமம், மத்திய கிராமம், மற்றும் லாலாஜி வளைகுடா ஆகியவற்றில் மக்கள் வசிக்கிறார்கள். இத்தீவின் வடமுனையான பர்கின்சன் முனையில் முன்னொரு காலத்தில் மனித குடியேற்றங்கள் இருந்தன. இத்தீவுக்கென தனியாக மின்சார நிலையம், படகு கட்டும் தளம், மேல்நிலைப்பள்ளி, வங்கிகள், கம்பில்லா தொலைத்தொடர்பு சேவைகள், வன காப்பக அலுவலகங்கள் மற்றும் புறக் காவல் நிலையம் ஆகியவை உள்ளன. இத்தீவிற்குச் செல்ல எந்தவொரு சாலை இணைப்பும் இல்லை.
# நீளத்தீவு (அந்தமான், நிக்கோபார் தீவுகள்)

## போக்குவரத்து

இத்தீவிற்கு செல்ல படகுப்போக்குவரத்து வசதி மட்டுமே உள்ளது. போர்ட் பிளேரின் போனிக்ஸ் வளைகுடா படகுத்துறையிலிருந்தும் அல்லது ரங்கத்தின் எர்ராத்தா படகுத்துறையிலிருந்தும் வாரத்திற்கு நான்கு முறை இயக்கப்படும் இப்படகுச்சேவையை நம்பியே அப்பகுதி மக்கள் உள்ளனர்.
# நீளத்தீவு (அந்தமான், நிக்கோபார் தீவுகள்)

## சுற்றுலா

மார்க் வளைகுடா மற்றும் லால்ஜி வளைகுடா ஆகிய இரண்டும் இத்தீவின் உல்லாசப் பயணத்தளங்களாக விளங்குகின்றன. கடற்கரை முகாமுக்கு அத்தீவு பொருத்தமான இடமாகும். உணவு விடுதிகளை வனத்துறை நிர்வகிக்கின்றது.
இத்தீவிற்கு அருகாமையிலுள்ள கித்தார் தீவும் சுற்றுலாவுக்கு பெயர்பெற்றதாக உள்ளது.
# பி. தன்சிங்

**பி. தன்சிங்** (*P. Dhansingh*) ஓர் இந்திய அரசியல்வாதி. இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக பல்லாவரம் சட்டமன்றத் தொகுதியில் போட்டியிட்டு வெற்றிபெற்று தமிழ்நாட்டின்பதினான்காவதுசட்டமன்றத்தின் உறுப்பினர் ஆனார்.  
தமிழ்நாடு சட்டமன்றத் தேர்தல், 2016 இல் இத்தொகுதியில் திமுக வேட்பாளர் ஐ. கருணநிதி என்பவர் வெற்றிபெற்றார். 2015ல்சென்னையில் ஏற்பட்ட வெள்ளப்பெருக்கின்போது உடனடியாக முழுஆற்றலுடன் செயல்படாமல் இருந்த காரணத்தினால் கட்சியினால் 2016 சட்டமன்றத் தேர்தலில் போட்டியிடத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில்பி. தன்சிங்கும் ஒருவர் ஆவார்.
# பம்மல் நல்லதம்பி

**பம்மல் நல்லதம்பி** (*Pammal Nallathambi*) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர்திராவிட முன்னேற்றக் கழகம் (திமுக) கட்சி சார்பாக, தாம்பரம் சட்டமன்றத் தொகுதியில் 1980ஆம் ஆண்டு நடைபெற்ற தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்.
# மீ. அ. வைத்தியலிங்கம்

**மீ. அ. வைத்தியலிங்கம்** என்றும் **எம். ஏ. வைத்யலிங்கம்** (*M. A. Vaithyalingam*) என்றும் அழைக்கப்படும் இவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திமுக சார்பாக தாம்பரம் சட்டமன்றத்தொகுதியில் 1989ஆம் ஆண்டின் தமிழ்நாடு சட்டமன்றத் தேர்தல், 1996ஆம் ஆண்டின் தமிழ்நாடு சட்டமன்றத் தேர்தல் மற்றும் 2001ஆம் ஆண்டின் தமிழ்நாடு சட்டமன்றத் தேர்தல்ஆகியவற்றில் போட்டியிட்டு வெற்றிபெற்றார்.
மீ.அ.வைதியலிங்கம் என்று தமிழில் அழைக்கப்படுபவர்.
தாம்பரம் சட்டமன்ற தொகுதியில் தி.மு.க. சார்பில் 1984 முதல் 2001 வரை தொடர்ந்து 5 முறை போட்டியிட்டது இவரது சிறப்பு.
# எஸ். ஆர். இராஜா

**எஸ். ஆர். இராஜா** ஓர் இந்திய அரசியல்வாதி ஆவார். இவர் 2006 மற்றும் 2016 ஆம் ஆண்டுகளில் நடந்த சட்டமன்றத் தேர்தல்களில், தாம்பரம் தொகுதியிலிருந்து, திமுக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் தாம்பரம் தொகுதியில் இருந்து திமுக சார்பில் சட்டமன்ற உறுப்பினரானார்.
# சின்னக்கொத்தூர்

**சின்னக்கொத்தூர்** (*Chinnakothur*) என்பது கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு சிற்றூர் ஆகும். இதன் பழைய பெயர் **குந்தாணி** ஆகும்.
# சின்னக்கொத்தூர்

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 18 கிலோமீட்டர் தொலைவில் உள்ளது.
# சின்னக்கொத்தூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 76, மொத்த மக்கள் தொகை 387, இதில் 186 ஆண்களும், 201 பெண்களும் அடங்குவர். கிராம மக்களின் கல்வியறிவு விகிதம் 59.17% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சின்னக்கொத்தூர்

## குந்தாணி பெயராய்வு

இப்பகுதியில் உள்ள மலையானது நெல் குத்தும் குந்தாணி போல காட்சியளிப்பதால் இதற்கு குந்தாணி என்று பெயர் வந்ததாக கூறப்படுகிறது.
# சின்னக்கொத்தூர்

## குந்தாணி வரலாறு

குந்தாணியாது ஒரு காலத்தில் போசளப் பேரரசின் தலைநகராக இருந்தது. 800 ஆண்டுகளுக்கு முன் தமிழகத்தை ஆண்ட சோழப் பேரரசு வலுவிழந்த நிலையில் இருந்தபோது, கர்நாடகத்தில் ஆண்டுவந்த போசளர்களுடன் மண உறவு கொண்டிருந்தனர். சோழப் பேரரசுக்கு உதவுவதற்காக தமிழகத்தில் பெரும்படையுடன் போசளர்கள் நுழைந்தனர். சோழ மன்னன் மூன்றாம் இராசராசனுக்கு உதவியாக வந்தவர்கள் பாண்டியனையும் அவனுக்கு துணையாக வந்த சிற்றரசர்களையும் விரட்டினர். இன்றைய சமயபுரமும் அன்றைய கண்ணணூர் கொப்பத்தில் சோழன் தன் தலை நகரை மாற்றினான். இந்நிலையில் சோழனுக்கு உதவ வந்த போசளர்கள் சமயபுரத்தையே தங்களின் இன்னொரு தலைநகராக ஆக்கிக்கொண்டு தங்கினர்.  
போசள மன்னன் வீர சோமேசுவரனுக்குப் பிறகு நாடு இரண்டாக பிரிக்கப்பட்டு தமிழகப் பகுதி வீரராமநாதனின் வசமும் கர்நாகடப் பகுதி மூன்றாம் நரசிம்மன் வசமும் சென்றன. இதன் பிறகு பாண்டியன் மாறவர்மனிடம் தன் பகுதிகளை இழந்த வீரராமநாதன் சமயபுரத்தைக் கைவிட்டு குந்தாணியை தன் தலைநகராக ஆக்கிக்கொண்டு ஆண்டான். அதன்பிறகு அவன் மகன் வீர விசுவநாதன் ஐம்பது ஆண்டுகள் இங்கிருந்து ஆண்டான். இந்த ஊரில் போசளர்களின் கோட்டை, அவர்கள் கட்டிய கோயில்கள் போன்றவற்றின் இடிபாடுகள் இன்றும் காணப்படுகின்றன. குந்தாணியின் பெருங்கோயில் குஞ்சம்மாள கோயில் ஆகும். இக்கோயிலிருந்து 14 கல்வெட்டுகள் படியெடுக்கபட்டுள்ளன. இங்கு ஏராளமான நடுகற்கள் உள்ளன.
# மாதவராவ்

**பேஷ்வா முதலாம் மாதவராவ்** (Madhav Rao I) (பிறப்பு:1745 – இறப்பு: 1772) தமது பதினாறு வயதில், தன் தந்தை பாலாஜி பாஜி ராவின் மறைவிற்குப் பின், மராட்டியப் பேரரசின் நான்காம் பேஷ்வாவாக பதவி ஏற்றார். மூன்றாம் பானிபட் போரில் இழந்த பஞ்சாப் போன்ற மேற்கிந்திய பகுதிகளை மீண்டும் மராத்தியப் பேரரசில் இணைத்த பெருமை பேஷ்வா மாதவராவுக்கு உண்டு. மராத்திய வரலாற்றில், மராத்திய பேஷ்வாக்களில், மிகவும் பெருமைக்குரியவராக மாதவராவ் பேஷ்வா கருதப்படுகிறார்.
# மாதவராவ்

## வரலாறு

மாதவராவின் நினைவிடம், புனே]]
இவர் மராத்திய பேஷ்வாவாக பதவி ஏற்ற காலத்தில், மூன்றாம் பானிபட் போரின் காரணமாக, மராத்தியப் பேரரசின் வருவாய் கடுமையாக குறைந்து, அரசின் கருவூலம் குன்றிப் போனது. 1762ல் மைசூர் அரசிற்கு எதிராகப் படை நடத்திச் சென்ற போது, இவருக்கும், இவரது சித்தப்பா இரகுநாதராவுக்கும் இடையே கருத்து மோதல்கள் உண்டாயின.  
தனக்கு எதிராக சூன் 1768ல் தனது சித்தப்பா இரகுநாத ராவ் மேற்கொண்ட போரில், பேஷ்வா மாதவராவ், இரகுநாதராவை சிறைப் பிடித்து சனிவார் வாடாவில் வீட்டுக் காவலில் வைத்தார்.  
மாதவராவின் வரலாற்றுக் குறிப்புகள், பேஷ்வா பூங்கா, புனே]]
மாதவராவின் வரலாற்றுக் குறிப்புகள், பேஷ்வா பூங்கா, புனே]]
# மாதவராவ்

## கர்நாடகப் போர்

1767ல் மாதவராவ். மைசூர் மன்னர் ஐதர் அலி மீது படையெடுத்தார். போரில் ஐதர் அலியை வென்ற மாதவராவ் மைசூர் சிறையில் ஐதர் அலியால் அடைத்து வைக்கப்பட்டிருந்த கேளடி அரசின் பட்டத்து இராணியையும், இளவரசனையும் மீட்டார். மேலும் அவர்களை புனே கோட்டையில் பாதுகாப்பாகத் தங்க வைத்தார்.  
1770ல் மாதவராவ் மீண்டும் மூன்றாம் முறையாக மைசூர் மீது படையெடுத்து ஐதர் அலியை வென்றார்.
# மாதவராவ்

## மறைவு

கடுமையான நுரையீரல் நோயால் மாதவராவ் உடல் நலிந்து, 18 நவம்பர் 1772ல் மரணமடைந்தார்.
# மாதவராவ்

## இதனையும் காண்க

- பேஷ்வாக்கள்
- மராட்டியப் பேரரசு
- மராத்திய அரச குலங்கள் மற்றும் அரசுகள் பட்டியல்
- மூன்றாம் பானிபட் போர்
- ஆங்கிலேய-மராட்டியப் போர்கள்
# டி. எம். பி. யு

**1,3-இருமெதில்-3,4,5,6-நால்நீர்-2(1H)-பிரிமிடினோன்** (*1,3-Dimethyl-3,4,5,6-tetrahydro-2(1H)-pyrimidinone*) அல்லது **இருமெதில் புரோபைலீனி யூரியா** (* இ மெ பு யூ-DMPU*) என்பது ஒரு வளைய யூரியா ஆகும். சில சமயங்களில் இருமுனை புரோட்டான் அற்ற கரிமக் கரைப்பானாகப் பயன்படுகிறது. 1985ஆம் ஆண்டு டயட்டர் சீபெக் என்பவர் ஒப்பளவில் நச்சீனியான எக்சாமெதில்பாசுபோரமைடு (எச்.எம்.பி.ஏ) கரைப்பானை டி.எம்.பி.யு கொண்டு பதிலீடு செய்ய முடியும் என்று காட்டியுள்ளார்.
# குருதிவளிக்காவி ஏ2

**குருதிவளிக்காவி ஏ2** (*Hemoglobin A2*, **ஈமோகுளோபின் ஏ2** (**HbA<sub>2</sub>**) என்பது ஈமோகுளோபின் ஏ-யினுடைய ஒரு சாதாரண மாறியாகும். இது இரண்டு ஆல்ஃபா மற்றும்இரண்டு டெல்டா (α<sub>2</sub>δ<sub>2</sub>) சங்கிலித்தொடர்களைப் பெற்றுள்ளது. இது மனிதக் குருதியில் குறைந்த அளவிலேயே காணப்படுகிறது. பீட்டா தலஸ்ஸெமியா வகையினருக்கும், வெவ்வேறு பண்பு கொண்ட மரபணு இணைப்புக் கொண்டவர்களுக்கும், பீட்டா தலஸ்ஸெமியாமரபணு உடையவர்களுக்கும்,ஹீமோகுளோபின் ஏ2வை அதிகரிப்பது நலம் பயக்கும்.  
பிள்ளைப் பருவத்தைத் தாண்டிய முழுவளர்ச்சியடைந்த அனைத்து மனிதர்களுக்கும் HbA<sub>2</sub> குறைந்த அளவு காணப்படுகிறது. அதாவது மொத்த ஈமோகுளோபின் அளவில் 1.5-3.1% ஈமோகுளோபின் மூலக்கூறுகள். அரிவாளணு நோய் உள்ளவர்களுக்கு இது சாதாரண அளவில் காணப்படுகிறது. இதன் உயிரியல் முக்கியத்துவம் இதுவரை அறியப்படவில்லை.
# எருசலேம் தாக்குதல், ஜூன் 2017

பழைய நகர் (எருசலேம்) பகுதியில் 17 ஜூன் 2017 அன்று தாக்குதல் நடத்தப்பட்டது. இரு பாலஸ்தீனியர்கள் இஸ்ரேலிய காவலர்கள் மீது துப்பாக்கிச் சூடு நடத்தினர். மேலுமொரு பாலஸ்தீனியர் இஸ்ரேலிய பெண் காவலர் ஒருவரை கத்தியால் குத்தினார். குத்தப்பட்ட பெண் காவலர் மருத்துவமனையில் அனுமதிக்கப்பட்டு பின்னர் மரணமடைந்தார். இஸ்ரேலிய காவல்துறையினர் தாக்குதல்தாரிகள் மூவரையும் சுட்டுக் கொன்றனர்.
# எருசலேம் தாக்குதல், ஜூன் 2017

## பொறுப்பேற்பு

இசுலாமிய அரசு தீவிரவாத இயக்கம் இத்தீவிரவாதச் செயலுக்கு பொறுப்பேற்றுக் கொண்டது. ஆனால் *பாப்புலர் ப்ரண்ட் ஃபார் த லிபரேசன் ஆஃப் பாலஸ்தீன்* (*Popular Front for the Liberation of Palestine*) மற்றும் ஹமாஸ் ஆகியவை இப்பொறுப்பேற்பலை நிராகரித்து, தாக்குதல் நடத்தியவர்கள் தங்கள் இயக்கத்தைச் சேர்ந்த்வர்கள் என தெரிவித்தது. இஸ்ரேலிய அதிகாரிகள் இத்தாக்குதல் தொடர்பாக விசாரணை நடைபெறுகிறது என்றும் இத்தாக்குதலுக்கும் இசுலாமிய அரசு தீவிரவாத இயக்கத்துக்கும் தொடர்பு இல்லை எனவும் ஜூன் 17 அன்று தெரிவித்தனர். 2017 ஆம் ஆண்டில் நடைபெறும் மூன்றாவது தாக்குதல் இது ஆகும்.
# கெயிக்வாட்

**கெயிக்வாட்** (Gaekwad or Gaikwad) மராத்திய இந்து வம்சமாகும்.
கெயிக்வாட் வம்சத்தவர்கள் மேற்கிந்தியாவின் தற்கால குஜராத் மாநிலத்தின் பெரும் பகுதிகள் கொண்ட பரோடா இராச்சியத்தை 1721 முதல் 1947 முடிய ஆண்டனர்.  
கெயிக்வாட் வம்சத்தவர்கள் ஆண்ட பரோடா இராச்சியத்தின் தலைநகரம் வடோதரா நகரம் ஆகும். பரோடாவின் முதல் கெயிக்வாட் வம்ச மன்னர் முதலாம் தாமாஜி ஆவார். இறுதி மன்னர் சாயாஜி ராவ் ஆவார்.  
1803–1805இல் நடைபெற்ற இரண்டாம் ஆங்கிலேய மராத்தியப் போருக்குப் பின்னர் பரோடா அரசின் மன்னர், ஆங்கிலேயர்கள் வகுத்த துணைப் படைத்திட்டத்தை ஏற்றுக் கொண்டு, பிரித்தானிய இந்தியாவுக்கு அடங்கிய மன்னர் அரசு சுதேச சமஸ்தானமாக விளங்கியது.  
மூன்றாம் சாயாஜிராவ் கெயிக்வாட் 1890ல் கட்டிய இலக்குமி விலாஸ் அரண்மனை]]
# கெயிக்வாட்

## முந்தைய வரலாறு

மராட்டியப் பேரரசின் படைத்தலைவர்களில் ஒருவரான பிலாஜி ராவ் கெயிக்வாட், 1721ல் பரோடாவை, முகலாயர்களிடமிருந்து கைப்பற்றினார். மராத்தியப் படைகளை பராமரிக்க, மராத்தியப் பேரரசின் பிரதம அமைச்சர், பிலாஜி ராவ் கெயிக்வாட்டிற்கு, பரோடா பகுதிகளை நில மானியமாக வழங்கினார்.  
1761ல் நடைபெற்ற மூன்றாம் பானிபட் போரில் மராத்திய பேஷ்வா சதாசிவராவ் பாகுவுடன், கெயிக்வாட் வம்ச மன்னர் தாமாஜியும் பங்கு கொண்டார். போரில் மராத்தியப் படைகள் பெரும் தோல்வி கண்டதால், மராத்திய பேரரசு தொய்வடைந்தது.  
இதன் விளைவாக குஜராத்தின் கெயிக்வாட் வம்சத்தவர்கள், குவாலியரின் ஹோல்கர்கள், இந்தூரின் சிந்தியாக்கள் தன்னாட்சி உரிமையுடன் தங்கள் தங்காள் பகுதியை ஆண்டனர். ஆனால் மராத்தியப் பேரரசின் சாத்தாரா இராச்சிய மன்னர் போன்சலே வம்சத்தவர்களை தங்களின் மகாராஜாவாகவும் மற்றும் பேஷ்வாக்களை தங்கள் பிரதம அமைச்சராகவும் ஏற்றுக் கொண்டனர்.
# கெயிக்வாட்

## பிரித்தானிய கிழக்கிந்திய கம்பெனியுடன் மோதல்கள்

மன்னர் சாயாஜிராவ், அரச குடும்பத்தவர்கள் மற்றும் அரசு அதிகாரிகள், ஆண்டு 1880]]  
மூன்று ஆங்கிலேய-மராட்டியப் போர்களிலும் (1775–1782, 1803–1805, 1817–1818), கெயிக்வாட் வம்ச மன்னர்கள், மராத்திய கூட்டமைப்புக்கு ஆதரவாக, கிழக்கிந்தியக் கம்பெனியின் படைகளுக்கு எதிராகப் போரிட்டனர். போரின் முடிவில் மராத்திய கூட்டமைப்பு கலைக்கப்பட்டது.
பின்னர் ஆங்கிலேயர்களின் துணைப் படைத் திட்டத்தை ஏற்ற கெயிக்வாட் வம்சத்தின் பரோடா இராச்சியம், 1818 முதல் கிழக்கிந்திய கம்பெனிக்கு அடங்கிய சுதேச சமஸ்தானமாக விளங்கியது.  
1947ல் இந்திய விடுதலைக்குப் பின்னர் 1947ல் கெயிக்வாட் மன்னர்கள் ஆண்ட பரோடா அரசு இந்தியாவுடன் இணைந்தது.
# கெயிக்வாட்

## பரோடாவின் கெயிக்வாட் வம்ச மன்னர்கள்

, கெயிக்வாட்களின் காட்சியகம்]]  
- பாலாஜிராவ் கெயிக்வாட் (1721–1732)
- தாமோஜி ராவ் கெயிக்வாட் (1732–1768)
- முதலாம் சாயாஜிராவ் கெயிக்வாட் (1768–1778)
- பதேசிங்ராவ் கெயிக்வாட் (1778–1789)
- மனாஜிராவ் கெயிக்வாட் (1789–1793)
- கோவிந்தராவ் கெயிக்வாட் (1793–1800)
- ஆனந்தராவ் கெயிக்வாட் (1800–1818)
- இரண்டாம் சாயாஜிராவ் கெயிக்வாட் (1818–1847)
- கணபதிராவ் கெயிக்வாட் (1847–1856)
- காந்தராவ் கெயிக்வாட் (1856–1870)
- மால்கர்ராவ கெயிக்வாட் (1870–1875)
- மூன்றாம் சாயாஜிராவ் கெயிக்வாட் (1875–1939)
- பிரதாப்சிங் ராவ் கெயிக்வாட் (1939–1951)
- இரண்டாம் பாதேசிங் ராவ் கெயிக்வாட் (1951–1988)
- இரஞ்சித்சிங் பிரதாப்சிங் கெயிக்வாட் (1988–2012)
- சமர்ஜித்சிங் ரஞ்சித்சிங் கெயிக்வாட் (2012–)
# கெயிக்வாட்

## இதனையும் காண்க

- மராத்திய அரச குலங்கள் மற்றும் அரசுகள் பட்டியல்
- பரோடா இராச்சியம்
- போன்சலே வம்சத்தின் நாக்பூர் இராச்சியம்
- ஹோல்கர் வம்சத்தின் இந்தூர் இராச்சியம்
- சிந்தியா வம்சத்தின் குவாலியர் இராச்சியம்
- பேஷ்வா
- துணைப்படைத் திட்டம்
# விக்கிப்பீடியா:Statistics/weekly/18-Jun-2017
# கல்மடு (மட்டக்களப்பு)

**கல்மடு** என்பது இலங்கையின் கிழக்கே கல்குடாவில் உள்ள தமிழர் கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது.  
இக்கிராமத்துக்கென கிராம சேவகர் பிரிவும் (சமுர்த்தி) உண்டு. பாலர் பாடசாலை, பெரிய பாடசாலைகளும் உண்டு. குழந்தைகள் மற்றும் கர்ப்பிணித் தாய்மாருக்கான மருத்துவ நிலையமும் இங்கு உண்டு. கிராம மக்கள் வாழ்வாதாரத் தேவைகளைப் பூர்த்தி செய்ய வாழைச்சேனை நகரை நாடுகிறார்கள். இங்கு வசிக்கின்ற அநேகமானாேர் கடற்றாெழிலை முதன்மைத் தாெழிலாகக் கொண்டு வாழ்கின்றனர்.
# கல்மடு (மட்டக்களப்பு)

## கோயில்கள்

- நாவலடிப் பிள்ளையார் காேவில்
- பேச்சியம்மன் காேவில்
- நாககன்னி காேவில்
- எழுப்புதல் கிறிஸ்தவ சபை
- ஐக்கிய குடும்ப சபை
# குழந்தைகளின் இலவச ஓட்டம்

**கிட்ஸ் ரன் பிரீ** அல்லது **குழந்தைகளின் இலவச ஓட்டம்** (*Kids Run Free*) என்பது வார்விசையரை அடிப்படையாகக் கொண்ட ஒரு பிரித்தானிய தொண்டு நிறுவனம் ஆகும். இது டிசம்பர் 2010 இல் மார்டின் வெர்வெஜ் மற்றும் கேத்தரின் ஓ'ஆர்ரோல் ஆகியோரால் நிறுவப்பட்டது.
# குழந்தைகளின் இலவச ஓட்டம்

## நிகழ்வுகள்

இந்நிறுவனம் 0 முதல்16 வயது வரையான குழந்தைகளுக்கு மாதாந்திரப் பந்தயங்களை அமைக்கிறது. மாதத்தின் ஒவ்வொரு முதல் சனிக்கிழமையும் நடைபெறுகிறது. திறனை அல்லது சமூக பொருளாதார பின்னணியைப் பொருட்படுத்தாமல் குழந்தைகளை ஈடுபடுத்துவதில் அமைப்பாளர்கள் கடமைப்பட்டுள்ளனர். பங்குபெறுநர்களுக்கு முடிவு நேரத்தைக் காட்டும் பட்டைக்குறியீடுடைய மணிக்கட்டுப்பட்டைகள் தரப்படுகின்றன. முதல் நிகழ்வு மே 2011 இல் சோலிஹிலும் பின்னர் ஜூலை 2011 இல் லெமின்டன் மருத்து நீருற்று, ஏப்ரல் 2012 இல் கோவென்ட்ரி மற்றும் மே 2012 இல் பர்மிங்ஹாம் ஆகிய இடங்களிலும் நடைபெற்றன.
# குழந்தைகளின் இலவச ஓட்டம்

## புரவலர்கள்

மார்ச் 2012 முதல், முன்னாள் ஒலிம்பிக் தடகள மற்றும் உலகச் சாதனையாளரான டேவிட் மூர்கிரோஃப்ட் இந்நிறுவனத்தின் புரவலராக பணியாற்றினார். இந்நிறுவனம் நடத்தும் நிகழ்வுகளில் தீவிரமாக ஈடுபடுவதோடு, கோவென்ட்ரி போட்டியின் துவக்க விழாவிலும் இவர் பங்கேற்றுள்ளார்.
# குழந்தைகளின் இலவச ஓட்டம்

## சின்னம்

பிப்ரவரி 2012 இல் தொண்டு நிறுவனத்தால் நடத்தப்பட்ட ஒரு போட்டியைத் தொடர்ந்து இந்நிறுவனத்தின் சின்னத்திற்குப் பெயரிடப்பட்டது. அப் போட்டியில் வெற்றி பெற்றவர்கள் சின்னத்திற்கு 'டாஷ்' என்ற பெயரைத் தேர்ந்தெடுத்தனர்.
# குழந்தைகளின் இலவச ஓட்டம்

## கூட்டு நிறுவனங்கள்

இந்நிறுவனம் அதன் சகோதரி நிறுவனமான ”ரேஸ்வேசு”டன் கூட்டாக இணைந்து செயல்படுகிறது. ரேஸ்வேசு, பெரியவர்களுக்கான பல்வித விளயாட்டுப் போட்டிகளை ஒருங்கிணைக்கும் ஒரு நிகழ்வு மேலாண்மை நிறுவனமாகும். ரேஸ்வேசு நிறுவனத்தின் மூலம் கிடைக்கும் தொகையானது கிட்சு ரன் பிரீ நிறுவனத்திற்கு நன்கொடையாக அளிக்கப்படுகிறது.
# வெங்கோஜி

**வெங்கோஜி** அல்லது **எகோஜி** (Venkoji Bhonsle) (பிறப்பு:1629) போன்சலே வம்சத்தில் பிறந்த சத்ரபதி சிவாஜியின் இளைய தம்பியும், தஞ்சை நாயக்கர்களை வென்று 1676இல் தஞ்சை மராத்திய அரசை நிறுவியவரும் ஆவார். இவரது வழித்தோன்றல்களில் புகழ் பெற்றவர் இரண்டாம் சரபோஜி மன்னர் ஆவார்.  
1855இல் பிரித்தானிய இந்தியாவின் ஆட்சியாளர்கள், தஞ்சாவூர் அரசை, சென்னை மாகாணத்துடன் இணைத்துக் கொண்டனர்.
# வெங்கோஜி

## தஞ்சாவூரை கைப்பற்றுதல்

பிஜப்பூர் சுல்தான் முகமது அடில்ஷாவின் படைத்தலைவராக இருந்த சாகாஜி போஸ்லே – துக்காபாய் இணையருக்குப் பிறந்தவர் வெங்கோஜி என்ற **ஏகோஜி**. இவர் சத்ரபதி சிவாஜியின் சிற்றன்னையின் மகனும், இளைய தம்பியும் ஆவார். தந்தை சாகாஜி போஸ்லேவின் மறைவிற்குப் பின் வெங்கோஜி பெங்களூருவின் ஜாகிர்தாராக, பிஜப்பூர் சுல்தானால் நியமிக்கப்பட்டார்.  
சத்ரபதி சிவாஜி பெங்களூர் மீது படையெடுக்க வரவே, வெங்கோஜி சனவரி 1676இல் தஞ்சை நாயக்கர்கள் அரசை வீழ்த்தி, தன்னை தஞ்சாவூர் மன்னராக அறிவித்துக் கொண்டார். வெங்கோஜி இறந்த ஆண்டு குறித்து பல்வேறு கருத்துகள் உள்ளன.  
வெங்கோஜியின் மகன் முதலாம் சாகுஜி, மதுரை நாயக்கர் அரசிற்கு கப்பம் கட்டிக் கொண்டிருந்த இராமநாதபுரம் சேதுபதி மன்னருடன் உடன்படிக்கை செய்து கொண்டு, மதுரை நாயக்கர்களை வென்றார். இதனால் மதுரை நாயக்கர்களின் பிடியிலிருந்து விடுபட்டு இராமநாதபுரம் மன்னர் தன்னாட்சியுடன் ஆண்டார்.
# வெங்கோஜி

## இலக்கியம்

வெங்கோஜியின் காலத்தில் தஞ்சை அரசில் சமசுகிருதம், தெலுங்கு இலக்கியங்கள் வளர்ச்சி அடைந்தன. தெலுங்கு மொழியில் இராமாயணம் இயற்றப்பட்டது.
# வெங்கோஜி

## இதனையும் காண்க

- போன்சலே வம்சம்
- இரண்டாம் சரபோஜி
- மனோரா
- தஞ்சை அரண்மனை  
1. 'The Maratha Rajas of Tanjore' by K.R.Subramanian, 1928.
# வெங்கோஜி

## வெளியிணைப்புகள்

- Thanjavur Palace
- Manora Fort
# ஒலி விலகல்

ஒலியியலில், **ஒலி விலகல்** (*refraction*) என்பது மின்காந்தக் கதிர்வீச்சின் ஒளி முறிவுடன் ஒப்பிடலாம். ஒலி விலகல் என்பது, ஒத்ததன்மையற்ற மீள்மை ஊடகத்தில் (வாயு, நீர்மம் மற்றும் திண்மம்) ஒலி பரவும் பாதையின் வளைதலே ஆகும். ஒத்ததன்மையற்ற மீள்மை ஊடகத்தில் குறைவான ஒலி திசைவேகம் கொண்ட அடுக்கை நோக்கி ஒலிக்கதிர்கள் வளையும். இவ்விளைவே, பெருங்கடல் மற்றும் வளிமண்டலத்தில் ஒலி அலைகளின் வழிபடு பரப்புகை வெகுதொலைவிற்கு ஏற்படக்காரணம் ஆகும்.
# சிந்தியா

**<div1" cellpadding="0">**  
| **குலப் பெயர்** | சிந்தியா அல்லது சிண்டே |
| --- | --- |
| **Caste** | 96k Maratha |
| **வம்சம்** | நாகர் வம்சத்தின் கிளை |
| **Heraldic Title:** | பிரபாகர வர்மா |
| **சமயம்:** | இந்து |
| **Original kingdom** | ரந்தம்பூர் |
| **பிற இராச்சியங்கள்** | குவாலியர், உஜ்ஜைன், |
| **தலைநகரங்கள்** | சாத்தாரா |
| **நிறம்** | சிவப்பு |
| **சின்னம்** | பாம்புக் கொடி |
| **குல தெய்வம்** | மகாதேவர் |
| **குல தேவதை** | துளஜா பவானி |
| **குரு** | கௌண்டின்யர். |
| **கோத்திரம்** | கௌண்டின்ய கோத்திரம் |
| **வேதம்** | ரிக் வேதம் |
| **மந்திரம்** | காயத்திரி மந்திரம் |
| **பிரவார்** | ஆங்கீரசர், பிரகஸ்பதி மற்றும் கௌண்டின்யர் |
| **வெற்றிக்கான ஆயுதம்** | வாள் |
| **குஹ்யசூத்திரம்** | பராஸ்கா |
| **வாழ்விடங்கள்** | மகாராட்டிரா, மத்தியப் பிரதேசம், குஜராத் மற்றும் இராஜஸ்தான் |
| **மொழிகள்** | மராத்தி, குஜராத்தி, இந்தி மற்றும் சமஸ்கிருதம் |  
மகாதாஜி சிந்தியா]]  
**சிந்தியா** (Scindia/மராத்திய அரச குலங்களில் ஒன்றாகும். மராத்திய சிந்திய வம்சத்தவர்கள், மராத்திய கூட்டமைப்பு பகுதிகளில் ஒன்றான குவாலியர், மால்வா மற்றும் உஜ்ஜைன் பகுதிகளைக் கொண்ட குவாலியர் அரசை 1731 முதல் 1948 முடிய ஆண்டனர்.  
1817 – 1818ல் கிழக்கிந்திய கம்பெனியின் படைகளுக்கு எதிராக நடைபெற்ற மூன்றாம் ஆங்கிலேய-மராட்டியப் போரில், குவாலியர் படைகளுடன், போன்சலே, ஓல்கர் மற்றும் கெயிக்வாட் வம்ச மன்னர்களின் படைகளும் கலந்து கொண்டனர். இப்படைகள் கிழக்கிந்தியக் கம்பெனி படைகளிடம் தோற்றது. பின்னர் ஆங்கிலேயர்கள் வகுத்த துணைப்படைத் திட்டத்தை சிந்தியா வம்சத்தவர்கள் ஏற்றுக் கொண்டு, 1818 முதல் சுதேச சமஸ்தான மன்னர்களாக தங்கள் நாட்டை ஆண்டனர். பின்னர் இந்திய விடுதலைக்குப் பின்னர் 1948ல் இந்தியாவுடன் சிந்தியா வம்சத்தின் குவாலியர் அரசு இணைக்கப்பட்டது.
# சிந்தியா

## வரலாறு

சிந்தியா வம்சத்தை நிறுவியவர் மராத்தியப் பேரரசின் படைத்தலைவர் ரானோஜி சிந்தியா ஆவார். மராத்தியப் பேரரசை விரிவாக்கம் செய்வதற்கு பேஷ்வா பாஜிராவின் ஆனையின் படி, 1726ல் மால்வாவைக் கைப்பற்றி உஜ்ஜைன் நகரத்தை 1731ல் தலைநகராகக் கொண்டு குவாலியர் அரசை நிறுவினார். மூன்று ஆங்கிலேய-மராட்டியப் போர்களை சந்தித்த, சிந்தியா வம்சத்தவர்கள், மேற்கிந்தியா, வட இந்தியா மற்றும் மத்திய இந்தியாவின் இராஜபுத்திர மன்னர்களை வென்று மராத்தியப் பேரரசை விரிவாக்கியவர்கள்  
1818ல் நடைபெற்ற மூன்றாம் ஆங்கிலேய மராட்டியப் போரில், கிழக்கிந்திய கம்பெனியிடம் தோல்வி கண்ட சிந்தியா வம்ச மன்னர் தௌலத்ராவ் சிந்தியா, அஜ்மீரை ஆங்கிலேயருக்கு வழங்கி, கம்பெனி ஆட்சியிடம் அடங்கி நடக்கும் சுதேச சமஸ்தான மன்னராக குவாலியர் அரசை ஆண்டார்.
1947ல் இந்திய விடுதலைக்குப் பின்னர் சிந்தியா வம்சத்தினர் ஆண்ட குவாலியர் அரசு, 1948ல் இந்தியாவுடன் இணைக்கப்பட்டது.
# சிந்தியா

## குவாலியர் மகாராஜாக்கள்

மராத்திய சிந்தியா குல குவாலியர் இராச்சிய மன்னர்கள் தங்களை மகாராஜாக்கள் என அழைத்துக் கொண்டனர்.
- 1731 - 19 சூலை 1745 ரானோஜிராவ் சிந்தியா (இறப்பு 1745)
- 19 சூலை 1745 - 25 சூலை 1755 ஜெயப்பாராவ் சிந்தியா (இறப்பு 1755)
- 25 சூலை 1755 - 15 சனவரி 1761 ஜன்கோஜிராவ் சிந்தியா (b. 1745 - d. 1761)
- 25 சூலை 1755 - 10 சனவரி 1760 தத்தாஜி (பொறுப்பு) (d. 1760)
- 15 சனவரி 1761 - 25 நவம்பர் 1763 (காலிப்பணியிடம்)
- 25 நவம்பர் 1763 - 10 சூலை 1764 கேதர்ஜிராவ் சிந்தியா
- 10 சூலை 1764 - 18 சனவரி 1768 மனாஜிராவ் சிந்தியா (d. af.1777)
- 18 சனவரி 1768 - 12 பிப்ரவரி 1794 முதலாம் மகாதேவ்ராவ் சிந்தியா (b. c.1727 - d. 1794)
- 12 பிப்ரவரி 1794 - 21 மார்ச் 1827 தௌதத்ராவ் சிந்தியா (b. 1779 - d. 1827)
- 21 மார்ச் 1827 - 17 சூன் 1827 மகாராணி பாய்ஜா (பெண்) -முகவர் (b. 1787 - d. 1862)
- 17 சூன் 1827 - 7 பிப்ரவரி 1843 (முதல் முறை)
- 17 சூன் 1827 - 7 பிப்ரவரி 1843 இரண்டாம் ஜங்கோஜிராவ் சிந்தியா (சிவாஜிராவ் சிந்தியா) (b. 1805 - d. 1843)
- 17 சூன் 1827 - டிசம்பர் 1832 மகாராணி பாய்ஜா பாய் (f) - முகவர் (s.a.) (இரண்டாம் முறை)
- 7 பிப்ரவரி 1843 - 20 சூன் 1886 ஜெயாஜிராவ் சிந்தியா (b. 1835 - d. 1886)
- 7 பிப்ரவரி 1843 - 13 சனவரி 1844 மகாராணி தாரா பாய் - முகவர் (b. 1831 - d. ....)
- 1843 - சனவரி 1844 தாதா காஷ்ஜிவாலா (கிளர்ச்சிக்குப் பின்)
- 20 சூன் 1886 - 5 சூன் 1925 இரண்டாம் மாதவராவ் சிந்தியா (b. 1876 - d. 1925)
- 17 ஆகஸ்டு 1886 - 15 டிசம்பர் 1894 மகாராணி சாக்கிய பாய் - முகவர் (b. 1862 - d. 1919)
- 5 சூன் 1925 - 15 ஆகஸ்டு 1947 ஜார்ஜ் சிவாஜி ராவ் சிந்தியா (b. 1916 - d. 1961)
- 5 சூன் 1925 – 23 நவம்பர் 1931 மகாராணி சிங்கு பாய் – முகவர் (d. 1931)
- 23 நவம்பர் 1931 - 22 நவம்பர் 1936 மகாராணி கஜ்ஜிரா ராஜேபாய் - முகவர் (d. 1943)
# சிந்தியா

## இதனையும் காண்க

- கெயிக்வாட் வம்சத்தின் பரோடா அரசு
- ஹோல்கர் வம்சத்தின் இந்தூர் அரசு
- போன்சலே வம்சத்தின் நாக்பூர் அரசு
- சிந்தியா வம்சத்தின் குவாலியர் அரசு
# ராம் நாத் கோவிந்த்

**இராம் நாத்து கோவிந்து** (*Ram Nath Kovind*, **ராம் நாத் கோவிந்த்**, பிறப்பு: 1 அக்டோபர் 1945) இந்தியாவின் 14 ஆவது குடியரசுத் தலைவராவர். இவர் 2015 முதல் 2017 வரை பீகார் மாநிலத்தின் ஆளுனராக இருந்தார். மேலும் 2017 ஆம் ஆண்டு, பாரதிய ஜனதாக் கட்சியின் சார்பாக இந்தியக் குடியசுத் தலைவர் தேர்தலுக்கு முன்மொழியப்பட்டவரும் ஆவார். பாரதீய ஜனதாக் கட்சியினைச் சார்ந்த அரசியல்வாதியான இவர் ஒரு தலித்திய தலைவரும் ஆவார். 1994-2000 மற்றும் 2000-2006 ஆகிய காலங்களில் உத்திரப் பிரதேசம் மாநிலத்திலிருந்து மேல்சபை உறுப்பினராகத் தேர்ந்தெடுக்கப்பட்டவரும் ஆவார்.
# ராம் நாத் கோவிந்த்

## பிறப்பும் கல்வியும்

1 அக்டோபர் 1945 ஆம் ஆண்டில் உத்திரப்பிரதேசம் மாநிலத்தின் *தீராப்பூர்* பகுதியில் பிறந்தார். தந்தையார் *மைகு லால்* தாயார் *கலாவதி*. இவர் கான்பூர் பல்கலைக் கழகத்தில் சட்டக் கல்வி பயின்றார். இவர் தில்லி நீதிமன்றத்தில் தொழில்முறை வழக்கறிஞராகப் பணியாற்றினார்.
# ராம் நாத் கோவிந்த்

## தொழில் வாழ்க்கை

1971 ஆம் ஆண்டு புதுதில்லி வழக்குரைஞர் கழகத்தில் தன்னை ஒரு வழக்கறிஞராக பதிந்தார். ஒரு வழக்கறிஞராக, சமூகத்தின் நலிவடைந்த பிரிவினர், பெண்கள், ஏழைகள் ஆகியோருக்கு புது தில்லியிலிருந்த இலவச சட்ட உதவி மன்றத்தின் மூலம் உதவி செய்தார். 1977 ஆம் ஆண்டிலிருந்து 1979 வரை உச்ச நீதிமன்றத்தில் மத்திய அரசின் பதில் சட்ட ஆலோசகராக கடமையாற்றியதுடன் 1977-78 காலப்பகுதியில் அப்போதைய பிரதம மந்திரி மொரார்ஜி தேசாயின் தனிப்பட்ட உதவியாளராகவும் பணி புரிந்தார். சுமார் 16 வருட காலம் புதுதில்லி உயர் நீதி மன்றத்திலும், உச்ச நீதி மன்றத்திலும் வழக்கறிஞராகப் பணியாற்றியுள்ளார்.
# ராம் நாத் கோவிந்த்

## அரசியல்

1998 முதல் 2000 ஆண்டு வரை பாரதீய ஜனதாக் கட்சியில் பட்டியல் மற்றும் பழங்குடி இனத்தவர் பிரிவின் தலைவராக இருந்தார். மேலும் அகில இந்திய கோலி சமாஜின் (All-India Koli Samaj) தலைவராகவும் இருந்தார். கட்சியின் தேசிய ஊடகத் தொடர்பாளராகவும் பணியாற்றினார்.
# ராம் நாத் கோவிந்த்

## அரசியல்

### பாஜக உறுப்பினர்

1991 ஆம் ஆண்டில் பாரதிய ஜனதா கட்சியில் உறுப்பினரானார். 1998 முதல் 2002 ஆம் ஆண்டு வரை பாஜக தலித் மோர்ச்சா தலைவராக செயல்பட்டார். கட்டம்பூர் மற்றும் போக்னிப்பூர் சட்டபேரவை தொகுதிகளில் போட்டியிட்டு தோல்வி பெற்றார்.
# ராம் நாத் கோவிந்த்

## அரசியல்

### மாநிலங்களவை

1994 ஆம் ஆண்டில் உத்திரபிரதேச மாநிலத்திலிருந்து மாநிலங்களவை உறுப்பினராக தேர்வாகி 12 ஆண்டுகள்வரை பணியாற்றினார். இந்த கால கட்டத்தில் பழங்குடியினர் நலன், சமூக நீதி போன்ற பல்வேறு நாடாளுமன்ற குழுக்களில் இடம்பெற்றிருந்தார். மேலும் நாடாளுமன்ற அவைக்குழு தலைவராகவும் பணியாற்றினார்.
# ராம் நாத் கோவிந்த்

## அரசியல்

### கல்வி நிலையங்களில் பதவி

- லக்னோவில் உள்ள டாக்டர் பி.ஆர்.அம்பேத்கார் பல்கலைக்கழகத்தில் ஆளுகைக் குழுவில் உறுப்பினராக இருந்தார்.
- கொல்கத்தா இந்திய மேலாண்மை நிறுவனத்தின் ஆளுநர்களின் வாரிய உறுப்பினராக இருந்தார்.
# ராம் நாத் கோவிந்த்

## அரசியல்

### குடியரசுத்தலைவர்

பிரணாப்முகர்ஜியின் பதவிக்காலம் முடிவடைந்ததால், 2017 ஆம் ஆண்டு சூலை மாதம் நடைபெற்ற குடியரசுத் தலைவர் தேர்தலுக்கான பாரதீய ஜனதாக் கட்சியின் வேட்பாளராக அக்கட்சியின் தலைவர் அமித் ஷா<nowiki/>வால் அறிவிக்கப்பட்டு 25 சூலை 2017 ஆம் ஆண்டு இந்தியாவின் பதினான்காவது குடியரசுத் தலைவராகத் தேர்ந்தெடுக்கப்பட்டார். இவரது பதவியேற்பு நிகழ்ச்சி இந்திய நாடாளுமன்ற மைய மண்டபத்தில் நடைபெற்றது. இவருக்கு இந்திய உச்சநீதிமன்ற தலைமை நீதிபதி ஜே. எஸ். கேகர் பதவிப்பிரமாணம் செய்து வைத்தார்.
# சித்திரதுர்க்கா கோட்டை

**சித்திரதுர்க்கா கோட்டை** (*Chitradurga Fort*), இந்தியாவின் கர்நாடக மாநிலத்தில், சித்ரதுர்கா மாவட்டத்தில் அமைந்துள்ள பழமை வாய்ந்த மலைக்கோட்டையாகும்."அழகிய கோட்டை" என்று  பொருள்படும்சித்ரதுர்காகோட்டை, 15 ஆம் நூற்றாண்டில் விஜயநகரப் பேரரசின் சித்ரதுர்காவின் நாயக்க மன்னர்களால் கட்டப்பட்டது.
# சித்திரதுர்க்கா கோட்டை

### வரலாறு

கோட்டையின் கல்வெட்டுகளின் மூலம் இது கி.மு 3 வது மில்லினியம் வரையில் உள்ள வரலாற்று நிகழ்வுகள் குறிக்கப்பட்டுள்ள்து. இது இக்கோட்டையின் பழமையை குறிக்கிறது. சித்ரதுர்கா கோட்டை கிபி 15ம் நூற்றாண்டில் விஜயநகர பேரரசின் சித்ரதுர்கா நாயக்க மன்னர்களால் கட்டப்பட்டது. ஹொய்சாலர்களின் வீழ்ச்சிக்குப் பிறகு இந்த பிரதேசம் விஜயநகரப் பேரரசின் கட்டுப்பாட்டில் வந்தது. விஜயநகர பேரரசின் நாயக்க மன்னர்கள் அவர்களின் வம்சாவளி ஆட்சி வரை தங்கள் கட்டுப்பாட்டுக்குள் ஆட்சி செய்து வந்தனர். பிறகு சித்ரதுர்காவின் நாயக்க மன்னர்கள் இப்பகுதியின் சுதந்திரமான கட்டுப்பாட்டை எடுத்துக் கொண்டனர். அவர்கள் 200 ஆண்டுகளாக தங்களின் கடைசி ஆட்சியாளர் மடகாரி நாயக்கர், மைசூரை சேர்ந்த ஹைதர் அலியால் தோற்கடிக்கப்படும் வரை ஆண்டனர். அது வரையிலும் அவர்களின் கோட்டை மற்றும் அவர்களின் மாகாணத்தின் இதயமாய் திகழ்ந்தது.
# சித்திரதுர்க்கா கோட்டை

### கட்டமைப்புகள்

சித்ரதுர்கா கோட்டை கீழ் கண்ட பல கட்டமைப்புகளை கொண்டுள்ளது.  
- 19 கோட்டை நுழைவாயில்கள்
- 4 கோட்டையின் இரகசிய நுழைவாயில்கள்
- 38 பின்புற நுழைவாயில்கள்
- 35 இரகசிய நுழைவாயில்கள்
- 4 கண்ணுக்கு தெரியாத பத்திகள்
- 2000 கோபுரங்கள்
- 1 அழகான அரண்மனை
- 1 மசூதி
- பெரிய தானியங்கள் மற்றும்
- எண்ணெய் குழிகள்  
சேமிப்பக கிடங்கு, வீடுகள் மற்றும் நீர்த்தேக்கங்கள் முதன்மையாக நீண்டகால முற்றுகைகளை எதிர்கொள்ள தேவையான உணவு, நீர் மற்றும் இராணுவப் பொருட்களை உறுதிப்படுத்த வடிவமைக்கப்பட்டுள்ளன. இந்த வசதிகள் அனைத்தையும் இன்னும் சிறப்பாக பராமரிக்கப்படுகிறது. இதன் கட்டுமானம் வடிவமைப்பின் முதன்மையாக தற்காப்பு இருந்தது.கோட்டையின் சுவர்களில் சிறிய வாயில்களில் வில்லாளர்கள் எதிரிகளின் மீது அம்புகளை எறிவதற்காக பயன்படுத்தப்பட்டன. இந்த சுவர்களுக்கு நான்கு வாயில்கள் வழங்கப்பட்டு உள்ளது. இந்த நான்கு வாயில்கள் இரங்க வாயில் என்று அழைக்கப்படுகின்றன, இரண்டாவது சித்தயான வாயில் என்றும், மூன்றாவது உட்சாங்கி வாயில் என்றும், நான்காவது லால்கோட்டை வாயில் என்றும் அழைக்கப்படுகிறது.நிலப்பகுதி மற்றும் புவியியல் பரப்பளவைப் பொறுத்து, கோட்டையின் சுவர்கள் 5-13 மீ (16.4-42.7 அடி) உயரத்தில் கட்டப்பட்டுள்ளன. ஆரம்பத்தில், அது சேற்றால் கட்டப்பட்டது ஆனால் பின்னர் 15ம் நூற்றாண்டில் கருங்கல் அடுக்குகளை வைத்து எழுப்பப்பட்டது.இக்கோட்டையில் பதினெட்டு கோவில்களும் கட்டப்பட்டுள்ளன. புகழ்பெற்ற கோயில்களில் சில: ஹேபேஸ்வரர் (பழங்கால புராணத்துடன் இணைக்கப்பட்டுள்ளது), சம்பி சித்தரேஸ்வரர், ஏகநாதம்மா, பால குனேஷ்வரா, கோபாலா கிருஷ்ணா, ஹனுமான், சுபராயா மற்றும் நந்தி ஆகியோரைக் கொண்டது.
# போர்ச்சுக்கல் காட்டுத்தீ 2017

## பின்னணி

காட்டுத்தீ உருவாகும் முன்பு, போர்ச்சுக்கலின் பல பகுதிகளில் கடும் வெப்பஅலை வீசய காரணத்தால் மிகுதியான வெப்ப நிலை நிலவியது . ஜூன் 17-18 இரவின் போது, லிஸ்பனின் வட-வடகிழக்கில் 200 கிலோமீட்டர் (120 மைல்) மலைப்பகுதியின் பல இடங்களில் 156 தீ விபத்துகள் ஏற்பட்டன. மிகவும் அதிகமாகப் பரவுவதற்கு முன்னர் தீயானது தீபகாரோ கிராண்டி நகராட்சி பகுதியில் தோன்றியது. இந்நிகழ்விற்கு முன்னர் ஏற்பட்ட உலர் இடி நிகழ்வினால் தீப்பிடித்திருக்கலாம்: காவல் துறை தேசிய ஆணையர் அல்மேடா ரோட்ரிக்ஸ் தலைமையிலான காவல்துறையினரும், தேசிய குடியரசுக் காவலரும் சேர்ந்து, மின்னல் தாக்கித் தீ தொடங்கிய மரத்தைக் கண்டுபிடித்துள்ளனர்.
# போர்ச்சுக்கல் காட்டுத்தீ 2017

## நிகழ்வுகள்

தீவிபத்தில் நாடு முழுவதும் குறைந்தபட்சம் 62 பேர் உயிரிழந்தனர் - போர்ச்சுகலின் வரலாற்றில் காட்டுத்தீயின் காரணமாக மிகுதியானவர்கள் இறந்த நிகழ்வு இதுவேயாகும். எட்டு தீயணைப்பு வீரர்கள் உட்பட 54 க்கும் மேற்பட்டவர்கள் காயமடைந்தனர்; நான்கு தீயணைப்பு வீரர்களும், ஒரு குழந்தையும்-மோசமான நிலையில் உள்ளனர். டசன் கணக்கான சிறு சமூகங்கள் இதனால் கடுமையாக பாதிக்கப்பட்டுள்ளனர்.
# போட்டி (உயிரியல்)

இருப்பிடத்தை ஆக்கிரமித்துக்கொள்வதில் போட்டி ]]  
**உயிரியல் போட்டி** (*Competition (biology)*) என்பது உயிரினங்கள் அல்லது இனங்களுக்கிடையேயான ஒரு தொடர்பைக் குறிக்கிறது. இரண்டுக்கும் உணவு, நீர் அல்லது இருப்பிடம் போன்ற வளங்கள் தேவைப்படுகின்றன. போட்டியானது இரு உயிரினங்களின் உடற்தகுதியைக் குறைக்கிறது, ஏனெனில் உயிரினங்களில் ஒன்றின் இருப்பு எப்போதும் மற்றொன்றுக்கு கிடைக்கும் வளத்தின் அளவைக் குறைக்கிறது.  
சமூகச் சூழலியல் ஆய்வில், ஓர் இனத்தின் உறுப்பினர்களுக்குள் மற்றும் இனங்களுக்கிடையேயான போட்டி ஒரு முக்கியமான ஓர் உயிரியல் தொடர்பு ஆகும். சமூக அமைப்பு, இனப்பன்முகத்தன்மை மற்றும் எண்ணிக்கை இயக்கவியல் ஆகியவற்றை பாதிக்கும் பல உயிருள்ள மற்றும் உயிரற்ற காரணிகளில் உயிரியல் போட்டியும் ஒன்றாகும்.  
உயிரினப் போட்டியில் குறுக்கீடு, சுரண்டல் மற்றும் வெளிப்படையான போட்டி என மூன்று முக்கிய வழிமுறைகள் உள்ளன. குறுக்கீடு மற்றும் சுரண்டல் போட்டியை போட்டியின் உண்மையான வடிவங்களாக வகைப்படுத்தலாம். இங்கு வெளிப்படையான போட்டி இல்லை. ஏனெனில் உயிரினங்கள் ஒரு வளத்தைப் பகிர்ந்து கொள்ளாமல், அதற்குப் பதிலாக ஒரு வேட்டையாடலைப் பகிர்ந்து கொள்கின்றன.
# ஆர்னால்ட் பால்மர்

**ஆர்னால்ட் பால்மர்** (Arnold Daniel Palmer 10 செப்டம்பர் 1929 - 25 செப்டம்பர் 2016) என்பவர் கோல்ப் ஆட்டத்தில் சிறந்த வீரராகக் கருதப்படுகிறார். ஐக்கிய அமெரிக்காவைச் சேர்ந்த இவர் தொழில்முறை கோல்ப் ஆட்டக்காரர். இவர் கிங் என்ற செல்லப் பெயரால் அழைக்கப்படுகிறார்.  
கோல்ப் டைஜஸ்ட் என்ற இதழ் 2000இல் இவரை ஆறாவது சிறந்த ஆட்டக்காரராக மதித்துப் பாராட்டியது. 2008 இல் ஆட்டங்களில் வெற்றி பெற்று 30மில்லியன் டாலர்கள் பெற்றார்.
# ஆர்னால்ட் பால்மர்

## இளமைக்காலம்

பெனிசில்வேனியாவில் பிறந்தார். இவர் இளம் வயதிலேயே தம் தந்தையிடமிருந்து கோல்ப் ஆட்டத்தைக் கற்றுக்கொண்டார். இவர் 17 வயதில் இருக்கும்போது மாநில அளவில் நடந்த போட்டிகளில் இரண்டு சாம்பியன்கள் பட்டம் பெற்றார். வேக் பாரஸ்ட் பல்கலைக் கழகத்தின் கோல்ப் ஆட்ட உதவித் தொகை இவருக்குக் கிடைத்தது.  
1950 ஆம் ஆண்டில் கல்லூரியில் படிக்கும்போது இவருடைய நெருங்கிய நண்பர் ஒரு விபத்தில் இறந்து போனதால் கல்லுரிப் படிப்பை இடையிலேயே நிறுத்திவிட்டுக் கடற்படையில் சேர்ந்தார். அதன் காரணமாக மூன்று ஆண்டுகள் கோல்ப் விளையாட்டில் இடைவெளி ஏற்பட்டது.
# ஆர்னால்ட் பால்மர்

## கோல்ப் வெற்றிகள்

50 ஆண்டுகளுக்கு மேலாக கோல்ப் ஆட்டத்தில் புகழுடன் இருந்தார். 90 ஆட்டப் போட்டிகளில் வாகை சூடினார். 1958, 1960, 1962, 1964 ஆகிய ஆண்டுகளில் மாஸ்டர் பட்டத்தை வென்றார். பல பொருள்களைச் சந்தைப்படுத்த இவருடைய பெயரைப் பயன்படுத்தி விளம்பரங்கள் வந்தன. அதன் மூலம் நிறைய பணம் ஈட்டினார். இவருடைய ஆட்டத்திற்கு என்று பிரத்தியேகமான வணிகச் சின்னம் உருவாக்கினார்.  
1960 முதல் 1963 வரை ஆட்டங்களில் போட்டியிட்டு பட்டம் பெற்று 400000 டாலர்கள் ஈட்டினார். 1963இல் அமெரிக்க ரைட்ர் கிண்ணம் பெற்றார். 1975 இல் மீண்டும் அந்த ஆட்டத்திற்குத் தலைமை தாங்கி வெற்றி பெற்றார்.
# ஆர்னால்ட் பால்மர்

## முதலீட்டாளர்

கோல்ப் விளையாட்டு வீரர் என்று மட்டுமல்லாமல் நல்ல முதலீட்டாளராகவும் இருந்தார். தானியங்கி மற்றும் விமான குழுமங்களில் தம் பணத்தை முதலீடுகள் செய்தார். 1990களில் ஒவ்வொரு ஆண்டும் 20 மில்லியன் டாலர்கள் ஈட்டினார்.
# ஆர்னால்ட் பால்மர்

## பிற நற்செயல்கள்

1958 முதல் பிரீமேஸன்சில் உறுப்பினராக இருந்தார். ஸ்காட்லாந்து கால்பந்து கிளப்பை ஆதரித்து வந்தார். குழந்தைகள், இளைஞர்கள் முதலியோருக்கு உதவும் வகையில் ஓர் அறக்கட்டளை நிறுவினார். ஆர்லாண்டாவில் ஒரு மருத்துவமனையையும் தொடங்கினார்.
# ஆர்னால்ட் பால்மர்

## வெற்றிப் பதக்கங்கள்

2004 ஆம் ஆண்டில் குடியரசுத் தலைவர் சுதந்திர பதக்கமும் 2009ல் காங்கிரசின் தங்கப் பதக்கமும் ஆர்னால்டு பால்மருக்கு வழங்கப்பட்டன.  
இவர் வானுர்தி இயக்குவதிலும் வல்லவராக இருந்தார். 1999இல் இவரது 70 ஆம் பிறந்த நாளில் லாட்ரோபில் உள்ள வானூர்தி நிலையத்துக்கு இவர் பெயர் சூட்டப்பட்டது.
# நாக்பூர் அரசு

நகரத்தில் ராகோஜி போன்சலே கட்டிய நாகர்தன் கோட்டை]]  
**நாக்பூர் அரசு** அல்லது **நாக்பூர் இராச்சியம்** (Kingdom of Nagpur), தற்கால மத்தியப் பிரதேசத்தின் கோண்டு ஆட்சியாளர்கள் 16ஆம் நூற்றாண்டின் துவக்கத்தில் நிறுவினர். பின்னர் 1739ல் நாக்பூர் அரசை மராத்திய போன்சலே வம்சத்தினர் கைப்பற்றி மராத்தியப் பேரரசில் இணைத்தனர். நாக்பூர் நகரம், நாக்பூர் இராச்சியத்தின் தலைநகராகும்.  
மூன்றாம் ஆங்கிலேய மராட்டியப் போருக்குப் பின்னர் நாக்பூர் இராச்சியம், 1818ல் கிழக்கிந்தியக் கம்பெனி விதித்த துணைப்படைத் திட்டத்தை ஏற்று, கம்பெனி ஆட்சிக்கு அடங்கிய சுதேச சமஸ்தானமாக விளங்கியது.  
நாக்பூர் இராச்சியத்தின் மன்னர் மூன்றாம் ராகோஜி காலத்திற்கு பின், நாக்பூர் இராச்சியம் வாரிசுரிமையற்று இருந்ததால், அவகாசியிலிக் கொள்கையின் படி, நாக்பூர் இராச்சியத்தை, 1853ல் பம்பாய் மாகாணத்துடன் இணைக்கப்பட்டது. 1861ல் நாக்பூர் மாகாணம் மத்திய மாகாணத்துடன் இணைக்கப்பட்டது.  
இந்திய விடுதலைக்குப் பின் 1948ல் நாக்பூர் இராச்சியத்தின் பகுதிகள் இந்தியாவுடன் இணைக்கப்பட்டது.
# நாக்பூர் அரசு

## நாக்பூர் அரசின் ஆட்சியாளர்கள்

போன்சலே வம்சத்தவர்கள் கட்டிய நாகர்தன் கோட்டையின் நுழைவாயில்]]  
மராத்திய போன்சலே வம்சத்தவர்கள் நாக்பூர் இராச்சியத்தை 1739 முதல் முடிய ஆண்டனர்.
- ரகோஜி போன்சலே (1739 – 1755)
- ஜனோஜி போன்சலே (1755 - 1772)
- இரண்டாம் ரகோஜி (1755-1816)
- இரண்டாம் முத்தோஜி போன்சலே (1817 - 1818)
- மூன்றாம் ரகோஜி (1818 - 1853)
# நாக்பூர் அரசு

## இதனையும் காண்க

- மராத்திய அரச குலங்கள் மற்றும் அரசுகள் பட்டியல்
- கெயிக்வாட் வம்சத்தின் பரோடா இராச்சியம்
- ஹோல்கர் வம்சத்தின் இந்தூர் இராச்சியம்
- சிந்தியா வம்சத்தின் குவாலியர் இராச்சியம்
- மராத்தியர்களின் வங்காளப் படையெடுப்புகள்
- போன்சலே
- மராத்தா
- மராட்டியப் பேரரசு
- இந்திய மன்னராட்சி அரசுகளின் பட்டியல்
- நாக்பூர்
- நாக்பூர் மாவட்டம்
# பெய்ஜிங் வெளிநாட்டு ஆய்வுப் பல்கலைக்கழகம்

**பெய்ஜிங் வெளிநாட்டு ஆய்வுப் பல்கலைக்கழகம்**, சீனாவின் பெய்ஜிங் நகரில் உள்ள தேசியப் பல்கலைக்கழகமாகும். இக்கழகத்தில் வெளிநாடுகளைப் பற்றிய படிப்புகள் வழங்கப்படுகின்றன. சீனப் பல்கலைக்கழகங்களில் அதிக வெளிநாட்டு மொழிகளை கற்பிக்கும் பல்கலைக்கழகம் என்ற சிறப்பு இதற்கு உண்டு. தமிழ் உள்ளிட்ட 84 வெளிநாட்டு மொழிகள் கற்பிக்கப்படுகின்றன. இக்கழகம் சீனாவின் வெளியுறவுத் துறையின்கீழ் இயங்குகிறது.  
இப்பல்கலைக்கழகத்தை சீன மொழியில் பெய்வெய் என்று சுருக்கமாக அழைக்கின்றனர்.